Държавен вестник, бр. 93, 2013 г., стр. 55

БРОЙ  93	
Д Ъ Р Ж А В Е Н  В Е С Т Н И К 	
СТР.  55  
СТОЛИЧНА ОБЩИНА
РЕШЕНИЕ № 501
от 12 септември 2013 г.
В Направление „Архитектура и градо­
устройство“ на Столична община е постъпило 
заявление вх. № ГР-70-00-413 от 14.10.2011 г. от 
„Би Ди Си“ – ЕООД, с искане да се разреши 
изработване на проект за парцеларен план за 
инженерна инфраструктура извън границите 
на урбанизираните територии на обект: пътна 
връзка с Ботевградско шосе под трасето на 
автомагистрала „Хемус“, район „Кремиковци“.
Към заявлението са приложени следните пис­
мени доказателства: мотивирано предложение 
за изработване на ПУП, копие от нотариален 
акт № 29, том I, рег. № 5757, дело № 597/2008 г., 
задание за проектиране.
Искането е разгледано от отделите в Направле­
ние „Архитектура и градоустройство“ на Столична 
община и на заседание на Общинския експертен 
съвет по устройство на територията (ОЕСУТ) с 
протокол № ЕС-Г-15 от 28.02.2012 г., т. 6.
Със заповед № РД-09-50-236 от 29.02.2012 г. на 
главния архитект на Столична община е одоб­
рено задание. С писмо изх. № ГР-70-00-413/2011 
от 6.03.2012 г. на началник-отдел „Градоустрой­
ство“ издаденият акт е изпратен за сведение и 
съблюдаване.
С писмо изх. № 6602-14 от 8.03.2012 г. на 
главния архитект на „ Кремиковци“ с приложен 
разписен лист е удостоверил, че № РД-09-50-236 
от 29.02.2012 г. е съобщена.
Със заповед № РД-09-50-337 от 9.04.2012 г. 
на главния архитект на Столична община е 
допуснато да се изработи парцеларен план 
в обхвата на мотивираното предложение. С 
писмо изх. № ГР-70-00-413/2011 от 9.04.2012 г. 
на началник-отдел „Подробни устройствени 
планове“ заповедта е изпратена за съобщаване 
на заинтересованите лица.
Със заявление вх. № ГР-70-00-431/2011 от 
19.04.2012 г. проектът за подробен устройствен 
план – парцеларен план за пътна връзка с Бо­
тевградско шосе под трасето на автомагистра­
ла „Хемус“, район „Кремиковци“, е внесен в 
Направление „Архитектура и градоустройство“ 
на СО заедно с копие от заповед № РС-13 от 
12.03.2012 г.
С писмо изх. № Г Р-70 - 0 0 - 413/2011 о т 
9.05.2012 г. на главния архитект на Столична 
община до директора на „Държавен вестник“ 
е изпратено обявление за обнародване. В бр. 39 
от 22.05.2012 г. на „Държавен вестник“ е обна­
родвано обявлението.
С писмо изх. № Г Р-70 - 0 0 - 413/2011 о т 
9.05.2012 г. проектът е изпратен в район „Кре­
миковци“ за сведение и обществено обсъждане.
С писмо изх. № 6602/14-(5) от 26.06.2012 г. на 
главния архитект на район „Кремиковци“ с при­
ложение: протокол от обществено обсъждане и 
дискусия, заповед № РД-09-093 от 17.05.2012 г. на 
кмета на район „Кремиковци“ за провеждане на 
обществено обсъждане, заповед № РД-09-093 от 
17.05.2012 г. на кмета на район „Кремиковци“ за 
определяне на протоколчик на обсъждането, копие 
от обява във вестници „Класа“ и „Република“.
С решение № СО-229-ПР/2008 г. на директор 
на РИОСВ – да не се извършва оценка на въз­
действието върху околната среда.
С оглед на горната фактическа обстановка се 
установява от правна страна следното:
Допускането за изработване на проекта е 
със заповед № РД-09-50-337 от 9.04.2012 г. на 
главния архитект на Столична община преди 
влизане в сила на ЗИД на ЗУТ, ДВ, бр. 82 от 
2012 г., поради което на основание § 124 от 
ПРЗ към ЗИД на ЗУТ (ДВ, бр. 82 от 2012 г.) 
производството следва да се извърши по реда, 
действал преди 26.11.2012 г.
Административното производство е иниции­
рано от „Би Ди Си“ – ЕООД, с цел да се осъществи 
пътна връзка с Ботевградско шосе под трасето 
на автомагистрала „Хемус“ на поземлени имоти 
с идентификатори № 68134.8597.70, собственост 
на дружеството.
Със заповед № 02-14-1417 от 31.05.2012 г. е 
одобрен подробен устройствен план – парцела­
рен план за обект: кръгово кръстовище и пътна 
връзка по АМ „Хемус“ при км 0+832. Предвид 
това с оглед осигуряване на транспортен дос­
тъп на поземлени имоти с идентификатори 
№ 68134.8597.70 е необходимо служебно да се 
изработи и одобри подробен устройствен план, 
с който да се предвиди изграждане на обект: 
пътна връзка с Ботевградско шосе под трасето 
на автомагистрала „Хемус“.
С оглед обвързването на трасето с парцеларния 
план на АМ „Хемус“ се изработва и одобрява 
ПУП по чл. 110, ал. 5 ЗУТ.
Парцеларният план за пътна връзка с Ботев­
градско шосе под трасето на автомагистрала „Хе­
мус“ засяга поземлени имоти с идентификатори 
№ 68134.8597.70, № 68134.8597.57, № 68134.8597.39, 
№ 68134.8597.36 и № 68134.8597.27.
Към проекта е представен баланс на тери­
торията по вид собственост, баланс по начин 
на трайно ползване и по видове територии по 
предназначение.
Проектът отговаря на предвижданията на 
ОУП на СО, с което са спазени изискванията на 
чл. 103, ал. 4 и чл. 104, ал. 1, изр. 2 ЗУТ.
Спазени са изискванията на закона за съобща­
ване на проекта и за провеждане на обществено 
обсъждане.
Проектното решение е целесъобразно и е в 
съответствие с изискванията на закона.
На основание чл. 21, ал. 1, т. 11 ЗМСМА, 
чл. 110, ал. 1, т. 5 ЗУТ и протокол на ОЕСУТ 
№ ЕС-Г-52/52 от 10.07.2012 г., т. 52, Столичният 
общински съвет реши:
Одобрява проект за парцеларен план (ПП) 
за обект: пътна връзка с Ботевградско шосе 
под трасето на автомагистрала „Хемус“, район 
„Кремиковци“.